FÆLLES HOLDNING (EF) Nr. 15/96 fastlagt af Rådet den 11. marts 1996 med henblik på vedtagelse af Europa-Parlamentet og Rådets direktiv 96/. . ./EF af . . . om energieffektivitetskrav til elektriske køleskabe, dybfrysere og kombinationsskabe til husholdningsbrug (96/C 120/02)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen (1),

under henvisning til udtalelse fra Det Økonomiske og Sociale Udvalg (2),

i henhold til fremgangsmåden i traktatens artikel 189 B (3), og

ud fra følgende betragtninger:

Det er vigtigt at fremme foranstaltninger med henblik på at sikre, at det indre marked fungerer tilfredsstillende;

i Rådets resolution af 15. januar 1985 om forbedring af medlemsstaternes energibesparelsesprogrammer (4) opfordres medlemsstaterne til at fortsætte og i givet fald øge deres bestræbelser på at fremme en mere rationel energiudnyttelse gennem udformning af en integreret energisparepolitik;

køleapparater til husholdningsbrug tegner sig for en betydelig del af elforbruget i Fællesskabets husholdninger og således af det samlede elforbrug; elforbruget for de forskellige køleapparatmodeller i handelen i Fællesskabet med samme kapacitet og egenskaber, dvs. deres energieffektivitet, varierer ganske betydeligt;

nogle medlemsstater er i færd med at vedtage bestemmelser vedrørende energieffektiviteten for køleskabe eller dybfrysere til husholdningsbrug, hvilket kan medføre hindringer for samhandelen med disse varer inden for Fællesskabet;

det er hensigtsmæssigt som udgangspunkt at tage et højt beskyttelsesniveau, når det drejer sig om forslag til indbyrdes tilnærmelse af medlemsstaternes love eller administrative bestemmelser om sundhed, sikkerhed, miljøbeskyttelse og forbrugerbeskyttelse; dette direktiv sikrer et højt beskyttelsesniveau for miljøet og for forbrugerne, samtidig med at det sigter på at forbedre energieffektiviteten for disse apparater betydeligt;

vedtagelsen af sådanne foranstaltninger falder ind under Fællesskabets kompetence; dette direktivs krav går ikke videre end nødvendigt for at opfylde Fællesskabets målsætninger og er således i overensstemmelse med traktatens artikel 3 B;

traktatens artikel 130 R nævner desuden beskyttelse og forbedring af miljøet samt en forsigtig og rationel udnyttelse af naturressourcerne blandt de mål, der skal forfølges ved Fællesskabets politik på miljøområdet; elproduktion og -forbrug tegner sit for ca. 30 % af den menneskeskabte emission af carbondioxid (CO2) og ca. 35 % af forbruget af primærenergi i Fællesskabet; disse procentdele er stigende;

Rådets beslutning 89/364/EØF af 5. juni 1989 om Fællesskabets handlingsprogram til forbedring af elektricitetsudnyttelsen (5) har en dobbelt målsætning: Forbrugerne skal tilskyndes til at foretrække apparater og udstyr med stor eleffektivitet, og apparaternes og udstyrets effektivitet skal forbedres;

i sine konklusioner af 29. oktober 1990 vedtog Rådet en målsætning, der går ud på at stabilisere CO2-emissionerne i Fællesskabet på 1990-niveauet senest år 2000; for at nå dette mål er der behov for mere effektive foranstaltninger for at stabilisere CO2-emissionerne i Fællesskabet;

ved beslutning 91/565/EØF (6) blev der fastlagt et program, som skal støtte forbedringen af energieffektiviteten i Fællesskabet (SAVE-programmet);

de foranstaltninger til forbedring af energieffektiviteten, der er indbygget i de seneste køleapparatmodeller på markedet, øger ikke produktionsomkostningerne i væsentlig grad, og sådanne foranstaltninger opvejer de oprindelige omkostninger i form af elbesparelser i løbet af højst nogle få år; i denne beregning indgår ikke den yderligere fordel, som afskaffelse af de eksterne omkostninger i forbindelse med elproduktion udgør, f.eks. med hensyn til emissioner af CO2 og andre forurenende stoffer;

den energigevinst, der uden videre følger af markedets krav og forbedringen af fremstillingsprocesserne, og som anslås at andrage ca. 2 % årligt, vil bidrage til bestræbelserne på at få indført mere restriktive krav til energiforbruget;

direktiv 92/75/EØF (7) (rammedirektivet) og Kommissionens direktiv 94/2/EF (8) (gennemførelsesdirektivet til direktiv 92/75/EØF) om obligatorisk mærkning af apparater og anden form for oplysning om energiforbrug vil yderligere øge forbrugerens bevidsthed om husholdningskøleapparaters energieffektivitet; disse foranstaltninger vil således også tilskynde de forskellige konkurrenter til at tilbyde apparater med en større energieffektivitet end direktivets standarder; for at gøre forbrugeroplysningerne så effektive som muligt og opnå en reel forbedring af de solgte apparaters gennemsnitlige samlede effektivitet bør de dog også omfatte oplysninger om standarderne;

dette direktiv, som tager sigte på at fjerne tekniske hindringer i forbindelse med forbedring af husholdningskøleapparaters energieffektivitet, skal følge den »nye metode«, der blev indført ved Rådets resolution af 7. maj 1985 om en ny metode i forbindelse med teknisk harmonisering og standarder (9), hvori det udtrykkeligt fastsættes, at harmonisering af retsakter er begrænset til ved hjælp af direktiver at vedtage de væsentlige krav, som den vare, der bringes i handelen, skal opfylde;

der bør fastlægges effektive gennemførelsesbestemmelser for at sikre en fyldestgørende iværksættelse af direktivet, sikre producenterne lige konkurrencevilkår og beskytte forbrugernes rettigheder;

afgørelse 93/465/EØF (10) om procedurerne for overensstemmelsesvurdering med henblik på anvendelse i direktiverne om teknisk harmonisering bør tages i betragtning;

internationale standarder bør anvendes overalt, hvor det er hensigtsmæssigt af hensyn til den internationale samhandel; et køleapparats elforbrug defineres i henhold til Den Europæiske Standardiseringsorganisations standard EN 153 af maj 1990, som bygger på en international standard;

køleapparater til husholdningsbrug, som er i overensstemmelse med energieffektivitetskravene i dette direktiv, skal være forsynet med CE-mærket og ledsages af de dertil knyttede oplysninger for at kunne bringes i fri omsætning;

dette direktiv omfatter ikke køleapparater fremstillet efter særlige specifikationer, men kun apparter til husholdningsbrug, der er tilsluttet elnettet, og som er beregnet til fødevarer; køleudstyr til erhvervsbrug er langt mere varieret og egner sig ikke til at indgå i dette direktiv -

UDSTEDT FØLGENDE DIREKTIV:

Artikel 1

Dette direktiv finder anvendelse på nye køleapparater til husholdningsbrug med elnet-tilslutning omfattende køleskabe, frostbokse, frysere og kombinationer af disse som defineret i bilag I; de benævnes i det følgende »køleapparater«. Apparater, der også kan benytte andre energikilder, f.eks. akkumulatorer, samt køleapparater til husholdningsbrug, der bygger på absorptionsprincippet, og apparater fremstillet efter særlige specifikationer er undtaget.

Artikel 2

1. Medlemsstaterne træffer alle nødvendige foranstaltninger for at sikre, at køleapparater, der er omfattet af dette direktiv, kun kan bringes i handelen i Fællesskabet, hvis det pågældende apparats elforbrug er mindre end eller lig med det maksimalt tilladte elforbrug for dets kategori, beregnet efter procedurerne i bilag I.

2. Fabrikanten af et køleapparat som omhandlet i dette direktiv, dennes i Fællesskabet etablerede befuldmægtigede eller den person, der er ansvarlig for markedsføringen af det pågældende apparat i Fællesskabet, skal påse, at hver enkelt markedsført apparat opfylder dette krav.

Artikel 3

1. Medlemsstaterne må ikke forbyde, begrænse eller hindre markedsføring på deres område af køleapparater, som er forsynet med CE-mærket, der attesterer, at de er i overensstemmelse med alle bestemmelserne i dette direktiv.

2. Medmindre det modsatte bevises, skal medlemsstaterne anse køleapparater, som er forsynet med CE-mærket efter artikel 5, som værende i overensstemmelse med alle bestemmelserne i dette direktiv.

3. a) Hvis køleapparaterne ligeledes er omfattet af andre direktiver, som omhandler andre aspekter og foreskriver CE-mærkning, angiver denne, at disse køleapparater ligeledes anses for at opfylde bestemmelserne i disse direktiver, medmindre det modsatte bevises.

b) Hvis fabrikanten i henhold til et eller flere af disse direktiver i en overgangsperiode kan vælge, hvilke forskrifter der skal anvendes, angiver CE-mærkningen dog alene overensstemmelse med bestemmelserne i de direktiver, som fabrikanten har anvendt. De dokumenter, angivelser eller instruktioner, der ledsager køleapparaterne, skal i så fald nævne de pågældende direktivers numre i overensstemmelse med den tekst, som er offentliggjort i De Europæiske Fællesskabers Tidende.

Artikel 4

Procedurerne for overensstemmelsesvurdering og forpligtelserne i forbindelse med CE-mærkning af køleapparater er angivet i bilag II.

Artikel 5

1. Apparaterne skal ved markedsføringen være forsynet med CE-mærket. Dette består af bogstaverne »CE«. Mærket er vist i bilag III, og det skal placeres klart, synligt og uudsletteligt på køleapparatet samt eventuelt på emballagen.

2. Det er forbudt at anbringe sådanne mærkninger på køleapparater, som vil kunne vildlede tredjemand med hensyn til CE-mærkningens betydning og typografiske fremtræden. Andre mærkninger kan anbringes på apparaterne, deres emballage, brugsanvisningen eller andre dokumenter, for så vidt CE-mærkningen forbliver synlig og let læselig.

Artikel 6

1. Hvis en medlemsstat konstaterer, at CE-mærket anvendes uretmæssigt, er fabrikanten eller dennes i Fællesskabet etablerede befuldmægtigede forpligtet til at bringe varen i overensstemmelse med bestemmelserne og ophøre med sådan uretmæssig anvendelse i henhold til bestemmelserne i den pågældende medlemsstat. Hvis hverken fabrikanten eller dennes befuldmægtigede er etableret i Fællesskabet, har den person, der er ansvarlig for markedsføringen af køleapparatet i Fællesskabet, pligt til at sørge herfor.

2. Hvis varen fortsat ikke er bragt i overensstemmelse med bestemmelserne, træffer medlemsstaten i medfør af artikel 7 alle nødvendige foranstaltninger for at begrænse eller forbyde produktets markedsføring eller for at sikre, at det trækkes tilbage fra markedet.

Artikel 7

1. Enhver beslutning i henhold til dette direktiv om begrænsning af markedsføring af køleapparater skal angive de præcise årsager til beslutningen. Den meddeles omgående den berørte part, som samtidig informeres om de retsmidler, han har til rådighed efter den pågældende medlemsstats lovgivning, og om tidsfristerne for anvendelse af sådanne retsmidler.

2. Medlemsstaten underretter omgående Kommissionen om en sådan foranstaltning og begrunder sin afgørelse. Kommissionen underretter de øvrige medlemsstater herom.

Artikel 8

Inden udløbet af en periode på fire år efter vedtagelsen af dette direktiv foretager Kommissionen en sammenlignende vurdering af de opnåede og forventede resultater. Med henblik på anden fase i forbedringen af energieffektiviteten overvejer Kommissionen i samråd med de berørte parter, om der er behov for at udarbejde en ny række passende foranstaltninger til forbedring af energieffektiviteten for køleapparater til husholdningsbrug. Hvis der er behov for sådanne foranstaltninger, skal de og tidspunktet for deres ikrafttræden baseres på energieffektivitetsniveauer, som er både økonomisk og teknisk begrundet afhængigt af omstændighederne på det pågældende tidspunkt. Der skal endvidere tages hensyn til alle andre foranstaltninger, som måtte findes nødvendige for at forbedre husholdningskøleapparaternes effektivitet.

Artikel 9

1. Medlemsstaterne vedtager og offentliggør senest et år efter vedtagelsen af dette direktiv de love og administrative bestemmelser, der er nødvendige for at efterkomme det. De underretter Kommissionen herom.

Medlemsstaterne anvender disse love og bestemmelser fra udløbet af en frist på tre år efter direktivets vedtagelse.

Disse lov og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv.

3. Medlemsstaterne skal i en periode på tre år efter direktivets vedtagelse tillade markedsføring af køleapparater, som overholder de betingelser, der var gyldige på deres område på datoen for vedtagelsen af dette direktiv.

Artikel 10

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 11

Dette direktiv er rettet til medlemsstaterne.

Udfærdiget . . ., den . . .

På Europa-Parlamentets vegne

Formand

På Rådets vegne

Formand

(1) EFT nr. C 390 af 31. 12. 1994, s. 30.

(2) EFT nr. C 155 af 21. 6. 1995, s. 18.

(3) Europa-Parlamentets udtalelse af 26. oktober 1995 (EFT nr. C 308 af 20. 11. 1995), Rådets fælles holdning af 11. marts 1996 (endnu ikke offentliggjort i Tidende) og Europa-Parlamentets afgørelse af . . . (endnu ikke offentliggjort i Tidende).

(4) EFT nr. C 20 af 22. 1. 1985, s. 1.

(5) EFT nr. L 157 af 9. 6. 1989, s. 32.

(6) EFT nr. L 307 af 8. 11. 1991, s. 34.

(7) EFT nr. L 297 af 13. 10. 1992, s. 16.

(8) EFT nr. L 45 af 17. 2. 1994, s. 1.

(9) EFT nr. C 136 af 4. 6. 1985, s. 1.

(10) EFT nr. L 220 af 30. 8. 1993, s. 23.

BILAG I

Metode til beregning af det maksimalt tilladte elforbrug for køleapparater og procedure til verificering af overensstemmelsen

Et køleapparats elforbrug (som kan udtrykkes som kWh pr. 24 timer) afhænger af, hvilken kategori apparat det tilhører (f.eks. køleskab med én stjerne, kummefryser osv.), dets rumfang, konstruktionens energieffektivitet (isoleringslagets tykkelse, kompressoreffektivitet osv.) og forskellen mellem temperaturen omkring og inden i apparatet. Når der fastsættes energieffektivitetsstandarder, må der derfor tages hensyn til de væsentlige konstruktionsbestemte faktorer, som påvirker energiforbruget (dvs. apparatets kategori og rumfang). Derfor defineres det maksimalt tilladte elforbrug for køleapparater ved hjælp af en lineær ligning, som er en funktion af apparatets rumfang med forskellige, definerede ligninger for hver enkelt kategori.

For at kunne beregne det maksimalt tilladte elforbrug for et givet apparat må man derfor først se, hvilken kategori typen falder ind under på følgende liste:

>TABELPOSITION>

Da køleapparater har forskellige rum med forskellige temperaturer (hvilket i betydelig grad påvirker elforbruget), defineres det maksimalt tilladte elforbrug som en fonktion af det korrigerede rumfang, som er en vægtet sum af de forskellige rums rumfang.

I dette direktiv beregnes et køleapparats korrigerede rumfang (Vadj) som følger:

Vadj = Ó Vc × Wc × Fc × Cc

Wc = >NUM>(25 - Tc)/

>DEN>20

idet Tc er den nominelle temperatur for hvert rum (i °C),

og Vc er nettorumfanget for en given type rum i apparatet, og Fc er en faktor = 1,2 for køleskabe uden frostrum og = 1 for andre apparater.

Cc = 1for køleapparater tilhørende klimaklasserne normal (N) og subnormal (SN)

Cc = Xc for køleapparater tilhørende subtropisk klimaklasse (ST)

Cc = Yc for køleapparater tilhørende tropisk klimaklasse (T)

Vægtningskoefficienterne Xc og Yc for de forskellige rumtyper anvendes således:

>TABELPOSITION>

Det korrigerede rumfang og nettorumfanget er angivet i liter.

Det maksimalt tilladte elforbrug (Emax i kWh pr. 24 timer udregnet med to decimaler) for en apparattype med korrigeret rumfang Vadj for hver enkelt apparatkategori beregnes ved hjælp af følgende formler:

>TABELPOSITION>

For køleskabe med fryseskab med mere end to døre eller andre apparater, der ikke er beskrevet ovenfor, afgøres det maksimalt tilladte elforbrug (Emax) af temperaturen og antallet af stjerner for det rum, hvor temperaturen er lavest, som følger:

>TABELPOSITION>

Afprøvningsprocedurer med henblik på at konstatere, om et apparat er i overensstemmelse med elforbrugskravene i dette direktiv

Hvis elforbruget for et køleapparat, der skal afprøves, er mindre end eller svarer til Emax-værdien (det maksimalt tilladte elforbrug for den pågældende kategori, jf. definitionen ovenfor) plus 15 %, godkendes apparattypen som værende i overensstemmelse med elforbrugskravene i dette direktiv. Hvis apparatets elforbrug er større end Emax-værdien plus 15 %, måles elforbruget for yderligere tre apparater. Hvis gennemsnittet af disse tre apparaters elforbrug er mindre end eller svarer til Emax-værdien plus 10 %, godkendes typen som værende i overensstemmelse med elforbrugskravene i dette direktiv. Hvis gennemsnittet overstiger Emax-værdien plus 10 %, erklæres apparatet for ikke at være i overensstemmelse med kravene.

Definitioner

Termerne i dette bilag er defineret i henhold til Den Europæiske Standardiseringsorganisations europæiske standard EN 153 af maj 1990.

BILAG II

Procedurer til overensstemmelsesvurdering (modul A)

1. Dette modul beskriver den procedure, hvorved fabrikanten eller dennes i Fællesskabet etablerede repræsentant, der opfylder forpligtelserne i punkt 2, garanterer og erklærer, at køleapparatet opfylder direktivets krav. Fabrikanten anbringer CE-mærket på hvert enkelt produceret køleapparat og udsteder en skriftlig overensstemmelseserklæring.

2. Fabrikanten udarbejder den tekniske dokumentation, der er beskrevet i punkt 3, og fabrikanten eller dennes i Fællesskabet etablerede befuldmægtigede stiller den til rådighed for de nationale myndigheder med henblik på inspektion i mindst tre år fra den dato, hvor fremstillingen af køleapparatet er ophørt.

Er hverken fabrikanten eller dennes befuldmægtigede etableret i Fællesskabet, påhviler pligten til at fremlægge den tekniske dokumentation den person, som er ansvarlig for markedsføringen af køleapparatet i Fællesskabet.

3. Den tekniske dokumentation skal gøre det muligt at vurdere køleapparatets overensstemmelse med direktivets krav. Dokumentationen skal i det omfang, det er nødvendigt for vurderingen, dække apparatets konstruktion, fremstilling og funktion og omfatte:

i) fabrikantens navn og adresse

ii) en almindelig beskrivelse af modellen, der gør det muligt klart at skelne den fra andre modeller

iii) oplysninger, herunder relevante tegninger, om de væsentlige træk ved modellens konstruktion, særlig træk, som har en mærkbar betydning for elforbruget, som f.eks. dimensioner, rumfang, kompressorens specifikationer, særlige træk osv.

iv) brugsanvisning, hvis en sådan findes

v) resultatet af elforbrugsmålinger i henhold til punkt 5

vi) enkeltheder om disse målingers overensstemmelse med kravene til energiforbrug i henhold til bilag I.

4. Teknisk dokumentation, der er udarbejdet i medfør af andre fællesskabsretsakter, kan anvendes i det omfang, den opfylder kravene i dette bilag.

5. Fabrikanterne af køleapparater har ansvaret for at fastlægge elforbruget for hvert enkelt køleapparat, der er omfattet af direktivet, i henhold til de procedurer, der er specificeret i europæisk standard EN 153, samt for at fastslå apparatets overensstemmelse med kravene i artikel 2.

6. Fabrikanten eller dennes repræsentant opbevarer sammen med den tekniske dokumentation en kopi af overensstemmelseserklæringen.

7. Fabrikanten træffer alle nødvendige foranstaltninger for at sikre, at de fremstillede køleapparater er i overensstemmelse med den tekniske dokumentation, der er omhandlet i punkt 2, og med de relevante krav i direktivet.

BILAG III

CE-overensstemmelsesmærkning

CE-overensstemmelsesmærket består af bogstaverne »CE« i følgende design:

>REFERENCE TIL EN GRAFIK>

Hvis mærket reduceres eller forstørres, skal de ovenfor viste proportioner respekteres.

CE-mærkets enkelte dele skal have omtrent de samme vertikale dimensioner, som ikke må være under 5 mm.

RÅDETS BEGRUNDELSE

I. INDLEDNING

1. Kommissionen forelagde den 18. januar 1995 Rådet et forslag baseret på EF-traktatens artikel 100 om energieffektivitetskrav til elektriske køleskabe, dybfrysere og kombinationsskabe til husholdningsbrug.

2. Europa-Parlamentet afgav udtalelse under førstebehandlingen den 26. oktober 1995, og Det Økonomiske og Sociale Udvalg afgav udtalelse den 27. april 1995.

Kommissionen forelagde et ændret forslag for Rådet den 8. december 1995.

3. Rådet fastlagde på samlingen den 11. marts 1996 sin fælles holdning i overensstemmelse med traktatens artikel 189 B.

II. MÅL

4. Formålet med forslaget er at fastsætte minimumsstandarder for energieffektiviteten for køleapparater til husholdningsbrug og dermed at bidrage til bestræbelserne på at reducere CO2-emissionerne.

Forslaget er et led i SAVE-programmet.

III. GENNEMGANG AF DEN FÆLLES HOLDNING

5. Rådet har godkendt de fleste af Europa-Parlamentets ændringsforslag, som er medtaget i Kommissionens ændrede forslag. Det godkendte således enten ordret eller indholdsmæssigt følgende ændringsforslag:

- Ændringsforslag nr. 2

Rådet har overtaget hovedindholdet af Europa-Parlamentets ændringsforslag.

- Ændringsforslag nr. 3

Rådet har godkendt Europa-Parlamentets ændringsforslag ordret.

- Ændringsforslag nr. 4

Rådet har godkendt Europa-Parlamentets ændringsforslag ordret.

6. Rådet har godkendt følgende ændringsforslag, som ikke er medtaget i Kommissionens ændrede forslag:

- Ændringsforslag nr. 5

Rådet har i betragtning af Europa-Parlamentets ændringsforslag udeladt artikel 3, stk. 3. Rådet har til gengæld indsat en ny tekst vedrørende den sikkerhedsklausul, der er indført i forbindelse med den nye metode, der er fastsat i Rådets resolution af 7. maj 1985 (1).

7. Rådet har derimod ikke godkendt følgende ændringsforslag, der er medtaget i Kommissionens ændrede forslag:

- Ændringsforslag nr. 10

Rådet har ikke godkendt dette ændringsforslag fra Europa-Parlamentet, da det finder, at den periode, der er nævnt i den fælles holdning (tre år), udgør den for medlemsstaterne nødvendige minimumsperiode for så vidt angår direktivets gennemførelse og overgangsperioden.

8. Rådet har i betragtning af Kommissionens ændrede forslag ikke godkendt ændringsforslag nr. 1, 6, 7, 8, 9, 12, 13 og 14.

9. Hvad angår ændringsforslag nr. 11 mener Rådet, Europa-Parlamentets holdning taget i betragtning, at de ændringer af de tekniske koefficienter, som Kommissionen har foretaget i sit ændrede forslag, og som udgør en betydelig forbedring af køleapparaternes energieffektivitet i forhold til Kommissionens oprindelige forslag, vil kunne bortvejre Europa-Parlamentets betænkeligheder.

Rådet finder desuden, at indførelsen af koefficienter for køleapparater i subtropisk og tropisk klimaklasse er teknisk begrundet, og at den ikke medfører konkurrencefordrejninger.

(1) EFT nr. C 136 af 4. 6. 1985, s. 1.